Eesti võrkpallikoondis

Eesti võrkpallikoondis on Eesti esindusvõistkond võrkpallis. Koondist haldab Eesti Võrkpalli Liit ning selle liikmed valib peatreener.

Eesti võrkpallikoondis jõudis esimest korda Euroopa meistrivõistluste finaalturniirile 2009. aastal. Kokku on nad osalenud seal seitsmel korral (2009, 2011, 2015, 2017, 2019, 2021 ja 2023) ning parimaks saavutuseks on 2015. aastal saavutatud 11. koht. Olümpiamängudele ega maailmameistrivõistlustele Eesti võrkpallikoondis jõudnud ei ole.

Koondise parim koht FIVB maailma edetabelis on olnud 2018. aastal 26. koht.

Kahel korral on võidetud Euroopa Liiga (2016 ja 2018).

Ajalugu
Eesti Vabariik (1919–1940)
Võrkpall (algselt tuntud kui mintonett) pärineb 1895. aastast Ameerika Ühendriikidest ning hakkas Eestis populaarsust koguma Vabadussõja (1918–1920) järel.Maksimov, Valeri 2009. Võrkpalli lugemik. Võrk- ja korvpalli koondav Eesti Käsipalli Liit asutati 14. detsembril 1923 Toompeal.

Esimesed rahvusvahelised võistlused pidas koondis Lätiga 1923. aastal Tartus ja Tallinnas, mis geimigi loovutamata võideti.Raul Rähni. 85-aastasel Eesti võrkpallil on kuulsusrikas ajalugu Eesti Võrkpalli Liidu arhiiv (vaadatud 04.06.2024). Aastatel 1919–1940 maavõistlusi oluliselt ei korraldatud (k.a Euroopa- ja maailmameistrivõistluseid) ning koondise enamus kohtumisi toimusid Lätiga. Sel ajal olid Eestis võrkpalluriteks lisaks üliõpilastele põhiliselt kergejõustiklased ja korvpallurid, kelle jaoks võrkpall oli kõrvalala. Koondisel treenerit ei olnud, vaid koondisele valiti kapten, kes valis koondislased, kellega enne maavõistlusi mõned korrad kokku harjutati. Selle aja üks nimekamaid Eesti võrkpallureid oli Erich Altosaar.

Okupatsiooniaastad (1940–1991)
1940. aastal liideti Eesti Nõukogude Liidu koosseisu ning iseseisva riigiga koos kadus ka rahvuskoondis. Eesti NSV-l oli oma koondis, kuid sellega osaleti vaid liidusisestel võistlustel ja spartakiaadidel.

Esimese eestlasest meesvõrkpallurina sai Nõukogude Liidu A-koondisse 1970. aastal Peet Raig. Hiljem tuli koondisega olümpiavõitjaks (1980), viiekordseks Euroopa (1975, 1977, 1979, 1981 ja 1983) ja kahekordseks maailmameistriks (1978 ja 1982) Viljar Loor. Korra võitis Euroopa meistritiitli (1987) Jaanus Lillepuu.

Taasiseseisvunud Eesti "fantoomkoondis" (1991–1999)
Eesti Vabariik taastati 20. augustil 1991 ning taasiseseisvunud Eesti koondise peatreeneriks määrati Urmas Saar. Samal ajal alustas tegevust Eesti Käsipalli Liidu õigusjärglasena Eesti Võrkpalli Liit (EVF). 1992. aastast kuulub Eesti Rahvusvahelisse Võrkpalliföderatsiooni (FIVB) ja Euroopa Võrkpalli Konföderatsiooni (CEV). Pärast iseseisvumist käis Eesti võrkpallikoondis koos vähe. Koondislaste sõnul puudus järjepidevus, ühine eesmärk ja arusaamad. Aastatel 1991–1999 pidas koondis 41 ametlikku mängu (nendest 6 tiitlivõistluste valikmängud). Juhendajad vahetusid pidevalt.Roosna, Märt 2017. Terava keelega. Avo Keele ja Eesti võrkpallimeeskonna lugu.

1992. aastal täitis koondise treeneri rolli Laimons Raudsepp ning osaleti esmakordselt Euroopa meistrivõistluste eelvalikturniiril, kus valikringis mängiti Ukraina võrkpallikoondisega. Esimene mäng kaotati 0:3 ning vaatamata korduskohtumise 3:1 võidule edasi ei pääsetud. 1993. aastal loodi Eestis mängivatest mängijatest Eesti klubide koondis. Selle koondisega saadi Andrei Ojametsa juhendamisel samal aastal Türgis toimunud Spring Cupil kolmas koht. 1995. aasta lõpus Ojamets loobus peatreeneri positsioonist ning uuteks treeneriteks määrati Urmas Saar ja Mati Merirand, kuid võistlusväljundit koondisele ei olnud (1996. aastal ei pidanud koondis ühtegi ametlikku mängu).Rahvusmeeskonna kohtumised (16.08.2025 seisuga) Eesti Võrkpalli Liit. 1996. aasta lõpus naasis koondise etteotsa Laimons Raudsepp. Samal aastal osaleti maailmameistrivõistluste eelvalikmängudel, kus ühtegi mängu ei võidetud. Rahalistel kaalutlustel otsustas EVF esinduskoondisi 1995.–1999. aastatel Euroopa meistrivõistluste valikturniiridele mitte saata. Veel kahel korral osaleti Spring Cupil, kus esimese turniiri edu korrata ei suudetud.

Tõus 20 Euroopa parema koondise sekka (2000–2004)
Eesti võrkpallimeeskond otsustati EVF-i poolt taas Euroopa meistrivõistluste valikturniirile saata 2001. aasta võistlustel. Eesti meistriliiga klubide juhid polnud aga rahul senise peatreeneri tegemistega ning 2000. aastal Raudsepp tagandati ja uueks peatreeneriks määrati Andres Toode. 2000. ja 2001. aastal toimunud EM-eelvalikturniiril saadi 4 võidu ja 2 kaotusega alagrupis teine koht, kuid A-gruppi pääsemiseks sellest ei piisanud. 2001. aasta alguses pärast esimesi sõpruskohtumisi loobus Toode peatreeneri ametist ning uueks peatreeneriks sai endine abitreener Andres Skuin. Tema juhendamisel osaleti samal aastal 2002. aasta MM-eelvalikturniiril, kus kolmest mängust ei saadud ühtegi mängu ega geimivõitu.

Skuin suri 2003. aasta alguses ning koondise uueks peatreeneriks määrati Pärnu VK peatreener, soomlane, Pasi Sakari Rautio. 2002. ja 2003. aastal mängitud 2003-EM eelvalikturniir võideti ühtegi mängu kaotamata ning sellega tõusis koondis Euroopa "mudaliigast" A-gruppi (20 parema hulka). 2003. aastal osales koondis 2004-OM eelkvalifikatsioonis, kus tänu paremale punktide vahele Türgi vastu pääseti teisele kvalifikatsiooniturniirile. Seal kaotati kõik kolm mängu ning järgmisse faasi ei jõutud. 2004. aastal toimunud 2005-EM valikturniiril jäädi ühe võidu ja viie kaotusega kolmandaks ning finaalturniirile ei pääsetud.

Koondise võtab üle treeneri kogemuseta Keel (2004–2007)
pisi|150px|vasakul|Avo Keel juhendas Eesti võrkpallikoondist aastatel 2004–2014
2004. aasta sügisel lõppes Rautiol leping ning uue peatreeneri otsingul tehti ettepanek kandideerida treeneri kogemuseta hiljuti erru läinud pikaajalisel koondise kaptenil ja sidemängijal Avo Keelel, kes osutus valituks. 2005. aastal osaleti 2006-MM valikturniiril, kus kaks esimest valikturniiri läbiti ühe kaotusega ning esmakordselt koondise ajaloos jõuti otsustavale kolmandale valikturniirile. Seal jäädi alla sel ajal Euroopa tipus olnud Poolale, Venemaale ja Bulgaariale ning pilet MM-finaalturniirile jäi kahe mänguvõidu kaugusele. Esmakordselt osaleti Euroopa Liigas, kus võideti 12 alagrupimängust kaks ning lõpetati kaheksa koondise konkurentsis viimasena.

2006. aasta kevadel võideti esimest korda Spring Cup, kus Eesti koondis oli vahepealsetel aastatel ka osalenud, kuid mille osalejate tase (edetabelite järgi) oli aastatega aina langenud. Osaleti 2007-EM valikturniiril, kus nelja võidu ja kahe kaotusega saadi alagrupis teine koht, mis viis koondise EM-pileti eest võitlema Soomega. Kaks omavahelist kohtumist kaotati ning sellega jäädi ilma ka kohast EM-finaalturniiril. Euroopa Liigas saadi 11 kaotuse ja 1 võiduga taas kaheksa koondise seas viimane koht.

2007. aastal otsustas Eesti loobuda Euroopa Liigas osalemisest pärast alagruppide loosimise põhjendamatuid korrigeerimisi. Novembris toimus 2008-OM eelkvalifikatsioon, kus kaotati kaks peetud mängu ning järgmisesse ringi ei jõutud.

Esimest korda EM-finaalturniiril (2008–2009)
2008. aastal toimunud 2009-EM valikturniir oli koondisele läbimurdeline. Eesti oli alagrupis koos Poola, Ungari ja Montenegroga. Esimesel alagrupiturniiril Poolas kaotati vaid kodumeeskonnale. Tallinnas toimunud turniiril võideti kahes esimeses mängus taas Ungarit ja Montenegrot ning alagrupi teine koht tundus olevat kindel. Poola kaotus Montenegrole jättis aga võimaluse viimases mängus Poolaga (2006-MM finalist) võidelda alagrupi võidu eest (alagrupi võitja pääses otse EM-finaalturniirile, teine koht mängis play-offis). 25. mail 2008 toimunud kohtumine võideti kodus 3:2 ning pääseti koondise ajaloos esimest korda EM-finaalturniirile. Otsustavas mängus üllatati koosseisuga: tavapärase kapteni ja sidemängija Lemberi aset täitis põhiliselt Kert Toobal, lisaks mängisid Argo Meresaar, Ardo Kreek, Sten Esna, Martti Rosenblatt, Raimo Pajusalu, Keith Pupart, Janis Sirelpuu, Jaanus Nõmmsalu ja Kristjan Sikaste (koondisse kuulus ka vigastatud Eerik Jago ja Poola turniiril osalenud Aivar Silm).

2009. aastal osaleti 2010-MM valikturniiridel, kus teises ringis saadi kahe võidu ja kahe kaotusega alagrupis teine koht (2.-4. kohal tekkis surnud ring, kus Eestil oli parim geimipunktide suhe), mis andis pääsu MM-valiksarja kolmandasse ringi. Eesti vormi tipp oli suunatud mõned nädalad hiljem toimunud EM-finaalturniirile ning kolme kaotusega jäädi MM-valikturniiri kolmanda ringi alagrupis viimaseks.

Septembris 2009 osales Eesti esimest korda Euroopa meistrivõistluste finaalturniiril (Türgis). Alagrupis kaotati mängud Venemaale (1:3), Hollandile (1:3) ja Soomele (0:3), millega jäädi alagrupis viimaseks ja võistlustel 16 koondise seas 14ndaks.

Teist korda EM-finaalturniiril (2010–2011)
2010. aastal osaleti koondisega 2011-EM valikturniiril. Alagrupis jäädi kahe kaotuse ja nelja võiduga Saksamaa järel teiseks, mis viis otsustavateks play-off mängudeks kokku Hollandiga. Mõlemad kohtumised võideti (3:1 ja 3:0) ning tagati teist korda pääs EM-finaalturniirile. FIVB maailma edetabelis paiknes Eesti 48. kohal.Liis Velsker. Eesti meeskond on FIVB edetabelis 48. kohal Postimees arhiiv, 03.08.2010. Peatreener Avo Keel valiti Eesti 2010. spordiaasta treeneriks ja koondis spordiaasta võistkonnaks.Aasta treener: edu tõi jalad maas käimine Delfi, 26.12.2010.Kristi Vahemaa. Aasta võistkond: valge mustlane, vaga vesi, jutupaunik ja töömees 29.12.2010.

2011. aasta tippsündmuseks oli septembris Tšehhis (ja Austrias – seal Eesti ei mänginud) toimunud Euroopa meistrivõistluste finaalturniir. Alagrupiturniiri alustati 0:3 kaotustega Venemaale ja Tšehhile. Otsustav mäng Portugaliga võideti 3:0, mis andis alagrupis kolmanda koha ja edasipääsu 12. parema hulka. Play-offis oli Eesti vastaseks Bulgaaria, kellele kaotati kindlalt 0:3. Kokkuvõttes saadi võistlustel 16 koondise konkurentsis 12. koht.

Novembris 2011 osaleti ka 2012-OM eelkvalifikatsioonis, kus alagrupp võideti ühe võidu ja ühe kaotusega.Võrkpallikoondis alistas türklased kuivalt ja võitis alagrupi ERR arhiiv, 24.11.2011. Poolfinaalis kaotati Hispaaniale ja kvalifikatsiooni ei pääsetud.Eesti kaotas eduseisust 1:3 Hispaaniale ja olümpiale ei pääse ERR arhiiv, 25.11.2011. FIVB maailma edetabelis tõusti 36. kohale.Võrkpallikoondis maailma edetabelis 36. kohal, juhib Brasiilia ERR arhiiv, 07.12.2011.

Keele aeg koondise ees saab läbi (2012–2014)
2012. aastal vaatamata peatreeneri soovile ei osaletud jätkuvalt Euroopa Liigas, samuti loobusid tugevamad vastased planeeritud sõpruskohtumistest. Septembris toimunud 2013-EM valikturniiri eel oli koondis saanud mängupraktikat soovitust vähem. Alagrupis võideti kaks mängu ning kaotati neli, millega saadi kolmas koht ja jäädi EM-finaalturniirilt välja. Kusjuures esimesed kolm kaotust olid 2:3, mis andis viimase mängu eel Hollandiga veel võimaluse võidu korral edasi pääseda, kuid seda realiseerida ei suudetud. FIVB maailma edetabelis langeti kaks kohta ning oldi 38. kohal.Märt Roosna. Eesti võrkpallikoondis kukkus maailma edetabelis, Suurbritannia tõusis skandaalsel moel Õhtuleht, 16.08.2012.

EM-finaalturniirilt kõrvale jäämise tõttu oli 2013. aasta koondisesuvi lühike, võisteldi vaid kevadel. Mais osaleti Rakveres toimunud 2014-MM esimesel valikturniiril, kus osade osalejate suureks pahameeleks alagrupid mitte ei loositud vaid jagati vastavalt küsimusi tekitavale "geograafilise printsiibile". Oma alagrupp võideti ning pääseti teise valikturniiri, mis toimus 2014. aasta jaanuaris Ludwigsburgis. Kaotati Türgile (0:3) ja Saksamaale (0:3), võideti küll Horvaatiat (3:1), kuid kolmanda kohaga kolmandale valikturniirile ei pääsetud. See turniir jäi viimaseks ka peatreener Avo Keelele.

Creţuga tagasi Euroopa Liigas ja EM-finaalturniiril (2014–2015)
Uueks peatreeneriks valiti Rumeenia ja Austria kodakondsusega Gheorghe Creţu.Eesti võrkpallikoondise peatreeneriks sai endine Rumeenia koondise juhendaja ERR arhiiv, 09.04.2014. Uue peatreeneri all mängiti pärast kahte sõpruskohtumist 2014. aasta mais 2015-EM valikturniir. Alagrupis saadi nelja võidu ja kahe kaotusega teine koht ning pileti eest EM-finaalturniirile tuli mängida Rootsiga play-offi.Eesti võrkpallikoondis mängib EM-finaalturniiri koha eest Rootsiga ERR arhiiv, 01.06.2014. 2014. aasta septembris paiknes Eesti koondis FIVB maailma edetabelis 41. kohal.Eesti võrkpallikoondis kerkis maailma edetabelis, juhib Brasiilia ERR arhiiv, 24.09.2014.

2015. aasta mais toimusid 2015-EM valikturniiri play-off mängud Rootsiga, mille Eesti kindlalt võitis (3:1 ja 3:0) ning tagas sellega kolmandat korda koha EM-finaalturniiril.Eesti võrkpallikoondis tagas koha EM-finaalturniirile ERR arhiiv, 31.05.2015. Pärast 2006. aastat osaleti esimest korda taas Euroopa Liigas. Alagrupiturniir läbiti ühegi kaotuseta (10 võitu, 0 kaotust) ning pääseti final four turniirile.Eesti võrkpallikoondis lõpetas Euroopa liiga alagrupi kümne võiduga kümnest ERR arhiiv, 09.08.2015. Poolfinaalis kaotati 0:3 Makedooniale ning kolmanda koha mängus sama tulemusega Poolale, kokkuvõttes saadi neljas koht.Eesti võrkpallikoondis kaotas Euroopa liiga poolfinaalis ERR arhiiv, 13.08.2015.FOTOD | Võrkpallikoondis pidi pronksimängus Poola paremust tunnistama ERR arhiiv, 14.08.2015. Eesti koondise keskblokeerija Ardo Kreek valiti teise keskblokeerijana turniiri sümboolsesse koosseisu.Slovenia win European League title! CEV arhiiv, 14.08.2015.

2015. aasta koondisesuvi kulmineerus oktoobris Itaalias (ja Bulgaarias – seal Eesti ei mänginud) toimunud Euroopa meistrivõistluste finaalturniiriga. Alagrupis saadi ühe võidu ja kahe kaotusega kolmas koht, millega pääseti play-offi, kus oli vastaseks Serbia.Eesti võrkpallikoondis purustas Horvaatia ja pääses edasi ERR arhiiv, 11.10.2015. Pingelises mängus kaotati Serbiale 2:3 (viies geim minimaalse vahega 13:15) ning langeti konkurentsist (Serbia sai lõpuks võistlustel teise koha).Eesti võrkpallikoondis kaotas kahegeimilisest eduseisust Serbiale ERR arhiiv, 13.10.2015. Eesti sai seni parima tulemuse EM-il ning lõpetas 16 koondise konkurentsis 11. kohal.Gheorghe Cretu: ma olen koondise üle väga uhke ERR arhiiv, 14.10.2015. Vaatamata edukale koondisesuvele langes Eesti FIVB maailma edetabelis 45.–46. kohale.Märt Roosna. Misasja?! Võrkpallikoondis hoopis langes eduka EMi järel maailma edetabelis! Delfi, 20.10.2015.

Euroopa Liiga võit ja pääs Maailmaliigasse (2016–2017)
2016. aasta suve esimeses pooles osaleti taas Euroopa Liigas. Sarnaselt eelmise aastaga võideti alagrupiturniiril kõik mängud (6 võitu, 0 kaotust) ning pääseti final four turniirile.Lembitu Kuuse. Vassiljev: 3:2 võidu pealt poolfinaali minna on kergem kui 3:0 pealt ERR arhiiv, 21.06.2016. Poolfinaalis võideti 3:2 Bulgaaria B-koondist ning finaalis 3:0 Makedoonia. Turniiri sümboolsesse koosseisu valiti Eesti koondisest libero Rait Rikberg, sidemängija Kert Toobal ja nurgaründaja Robert Täht (kellele omistati ka kõige väärtuslikuma mängija auhind). Liiga võit tagas koondisele koha Maailmaliigas.Eesti võrkpallikoondis jõudis Euroopa liigas finaali ERR arhiiv, 01.07.2016.Eesti võrkpallikoondis võitis Euroopa liiga ja pääses Maailmaliigasse ERR arhiiv, 02.07.2016. Eduka turniiriga tehti hüpe ka FIVB maailma edetabelis ning tõusti 38. kohale.Eesti meeste võrkpallikoondis on maailma edetabelis 38. kohal ERR arhiiv, 01.09.2016. Sügisel võeti osa 2017-EM valikturniirist, kus alagrupis saadi 3 võidu ja 3 kaotusega teine koht.Eesti võrkpallikoondis alistas kindlalt Tšehhi ja jätkab EM-pileti püüdmist ERR arhiiv, 25.09.2016. Piletile EM-finaalturniirile mängiti Lätiga, kus mõlemad mängud võideti (3:2 ja 3:0) ning tagati neljandat korda pääs EM-finaalturniirile.Lätist kindlalt jagu saanud Eesti võrkpallikoondis pääses EM-finaalturniirile ERR arhiiv, 09.10.2016.

2017. aasta kevadel osaleti 2018-MM valikturniiri teises ringis Tallinnas. Nelja võidu ja ühe kaotusega saadi Venemaa järel alagrupis teine koht ning pääseti kolmandasse ringi.Kristjan Kalkun. Toobal võttis valikturniiri kokku: numbrites oli asi lihtsam kui väljakul ERR arhiiv, 29.05.2017. Juunis osaleti esimest korda Maailmaliigas (3. tugevusgrupis). Alagrupiturniirilt pääseti viie võidu ja ühe kaotusega kolmandatena (12 koondisest) finaalturniirile.Eesti koondis alistas Kreeka ja pääses Maailmaliiga finaalturniirile ERR arhiiv, 11.06.2017. Poolfinaalis alistati 3:0 Mehhiko ning finaalis sama tulemusega Hispaania.Eesti võrkpallikoondis alistas Mehhiko ja kohtub finaalis Hispaaniaga ERR arhiiv, 18.06.2017.Eesti võrkpallikoondis ei andnud Maailmaliiga finaalis Hispaaniale geimigi ERR arhiiv, 19.06.2017. Kokkuvõttes andis see maailma tugevaimas liigas 36 koondise hulgas 25. koha. Juulis toimus 2018-MM valikturniiri kolmas ring, kus kolme võidu ja kahe kaotusega saadi Belgia järel alagrupis teine koht. Kusjuures jäi koondis MM-finaalturniirile pääsust vaid ühe mänguvõidu kaugusele.Belgia vastu avageimi võitnud Eesti võrkpallikoondis jäi MM-i ukse taha ERR arhiiv, 23.07.2017. FIVB maailma edetabelis tõusti augusti alguseks 32. kohale.Eesti võrkpallikoondis on maailma edetabelis 32. kohal ERR arhiiv, 09.08.2017.

2017 koondisesuve lõpetas augusti lõpus Poolas toimunud Euroopa meistrivõistluste finaalturniir. Alagrupis kaotati Soomele (2:3), Serbiale (2:3) ja Poolale (0:3) ning jäädi oma alagrupis ühegi võiduta viimasele kohale. Koguarvestuses andis see 16 koondise konkurentsis 13. koha.Eesti koondis kaotas Poolale kolmes geimis ERR arhiiv, 28.08.2017. A-alagrupi parimaks nurgaründajaks valiti Robert Täht ning keskblokeerijaks Ardo Kreek.VIDEO | Täht ja Kreek valiti A-grupi parimate hulka ERR arhiiv, 30.08.2017. Peatreener Gheorghe Creţut tunnustati Eesti 2017. spordiaasta parima treeneri auhinnaga.Aasta treeneriks valiti Gheorghe Cretu ERR arhiiv, 27.12.2017.

Õnnestumised, pettumused ja Creţu lahkumine (2018–2019)
2018. aasta eel reformiti 36 koondisega Maailmaliiga 16 koondisega Rahvuste liigaks. Euroopa Liiga jagati kahte tugevusgruppi (12 parema koondisega Euroopa Kuldliiga ja Euroopa Hõbeliiga). Euroopa Liigast Rahvuste liigasse üleminekuturniiriks loodi Challenger Cup.Eesti võrkpallikoondised osalevad uuenenud Euroopa liigas ERR arhiiv, 12.12.2017. Euroopa meistrivõistluste finaalturniirile pääsevate koondiste arvu tõsteti kuueteistkümnelt kahekümne neljale.

2018. aasta koondisesuvi algas Euroopa Kuldliigaga, kus võideti oma alagrupp viie võidu ja ühe kaotusega ning pääseti final four turniirile.Eesti võrkpallikoondis alistas Slovakkia ja teenis koha finaalturniirile ERR arhiiv, 06.06.2018. Poolfinaalis võideti 3:0 Portugali ning finaalis sama tulemusega Tšehhi ning kvalifitseeruti sellega Challenger Cupile.Eesti võrkpallikoondis tagas koha Kuldliiga finaalis ERR arhiiv, 13.06.2018. Euroopa Kuldliiga sümboolsesse koosseisu valiti Eesti koondisest nurgaründana Oliver Venno, keskblokeerija Andri Aganits ja sidemängija Kert Toobal, turniiri kõige väärtuslikuma mängija tiitli pälvis Renee Teppan.Eesti võrkpallikoondis võitis Euroopa Kuldliiga ERR arhiiv, 14.06.2018. Challenger Cupil saadi kuue koondise konkurentsis kolmas koht ning Rahvuste liigasse ei pääsetud.Eesti võrkpallikoondis teenis Challenger Cupil pronksmedalid ERR arhiiv, 24.06.2018. 2019-EM valikturniiril võideti alagrupis kõik neli mängu ning pääseti viiendat korda EM-finaalturniirile.Eesti võrkpallikoondis alistas Iisraeli ja jõudis EM-finaalturniirile ERR arhiiv, 26.08.2018. Novembris oldi FIVB maailma edetabelis 26. kohal, mis oli küll koondise seni parim koht, kuid 2020-OM valikturniirist jäi Eestit lahutama üks koht ja üks punkt.Karl Rinaldo. Esialgne info osutus valeks: Eesti tõusis maailma edetabelis 12 kohta, kuid OM-kvalifikatsiooniturniirile ilmselt ei pääse Võrkpall24, 16.11.2018. Creţu valiti teist aastat järjest Eesti spordiaasta parimaks treeneriks.Aasta treeneriks nimetati teist aastat järjest Gheorghe Cretu ERR arhiiv, 27.12.2018.

2019. aastal sai Eesti õiguse korraldada Euroopa Kuldliiga finaalturniiri (tähistamaks Eesti võrkpalli 100. juubeliaastat).Eesti võrkpalli 100 aasta juubelit tähistatakse Kuldliiga finaalturniiriga ERR arhiiv, 08.03.2019. Kuna korraldajatena oli Eestil koht final four'is tagatud, anti mitmetele kogenud mängijatele pikemalt aega puhkamiseks ning mängiti suuremalt jaolt noorendatud koosseisuga.Võrkpallikoondis alustab koondisesuve noorendatud koosseisuga ERR arhiiv, 02.04.2019.Karl Rinaldo. Eesti koondise vangerdused: neli meest saadeti puhkusele, raskekahurvägi võtab ohjad üle Võrkpall24, 05.06.2019. Alagrupis saadi kahe võidu ja nelja kaotusega viimane (neljas) koht.Eesti meeste võrkpallikoondis pidi tunnistama Hispaania paremust ERR, 15.06.2019. Poolfinaalis kaotati Türgile 1:3 ja pronksimäng Hollandile 0:3 ning saadi liigas neljas koht.Eesti kaotas Türgile ja Kuldliiga finaali ei jõudnud ERR, 21.06.2019.Eesti võrkpallikoondis kaotas Kuldliiga pronksimängu kuivalt ERR, 22.06.2019. Septembris toimus Euroopa meistrivõistluste finaalturniir. Alagrupis kaotati kõik viis mängu, jäädi alagrupis viimasele (kuuendale) kohale ning kogu arvestuses saadi 24 koondise seas viimane koht.Eesti võrkpallikoondis lõpetas EM-i kindla kaotusega Ukrainale ERR, 18.09.2019. Pärast EM-i lõppu teatas Creţu, et loobub edasisest peatreeneritööst, ehkki alaliit oli valmis temaga koostööd jätkama.Cretu teatas ametist lahkumisest ERR, 19.09.2019.

Eesti langeb FIVB maailma edetabelis 42 kohta ja korraldab EM-finaalturniiri (2020–2021)
pisi|Cédric Énard juhendas Eesti võrkpallikoondist aastatel 2020–2021
2019. aasta juunis tegi CEV teatavaks, et 2021. aasta EM-finaalturniiri üheks alagrupiturniiri korraldajaks on Eesti.Karl Rinaldo. Eesti kinnitati 2021. aasta EM-finaalturniiri üheks korraldajaks! Võrkpall24, 21.06.2019. Sama aasta viimastel päevadel tehti teatavaks, et koondise uueks peatreeneriks saab prantslane Cédric Énard.Meeste võrkpallikoondist asub juhendama prantslane, naiste koondist itaallane ERR, 29.12.2019. 2020. aasta veebruaris avaldati uue süsteemiga FIVB maailma edetabel, kus Eesti koondis oli langenud 26. kohalt 68. kohale (uues edetabelis võeti arvesse vaid 2019. aasta tulemusi).Meeste võrkpallikoondis tegi maailma edetabelis vabalanguse Postimees, 01.02.2020. FIVB otsustas 2020. aasta lõpus edaspidi mitte korralda MM-valiksarju ning nende asemel täita kohad maailma edetabeli alusel.Märt Roosna. „Nonsenss, ajuvaba.” Eesti võrkpallikoondis sai halva uudise Delfi, 07.12.2020.

2020. aasta alguses levis koroonapandeemia. Selle tõttu jäeti ära Euroopa Liiga, samuti ei pidanud Eesti osalema korraldajatena EM-valiksarjas. Koondis küll kogunes, kuid mängiti vaid mõned sõpruskohtumised Soome ja Lätiga.Anu Säärits. Eesti võrkpallikoondist ootab lühike suvi ERR, 26.05.2020.Eesti võrkpallimeeskond ei sõida Poola kontrollmängudele ERR, 25.07.2020.

2021. aastal korraldati taas Euroopa Kuldliiga, kus osales ka Eesti. Alagrupiturniir läbiti kaotuseta (6 võitu, 0 kaotust) ning pääseti final four turniirile.Eduka turniiri lõpetanud Eesti võrkpallikoondis alistas Läti ERR, 06.06.2021. Poolfinaali Türgi vastu asuti 2:0 juhtima, kuid kaotati mäng lõpuks 2:3.Eesti võrkpallikoondis mängis eduseisu maha ja kaotas Kuldliigas Türgile ERR, 19.06.2021. Kolmanda koha mängus võideti kindlalt 3:0 Belgiat ning saadi pronksmedal.Eesti võrkpallikoondis alistas kindlalt Belgia ja teenis Kuldliigas pronksi ERR, 20.06.2021.

2021. aasta septembris toimus ajaloo esimene kodune EM-finaalturniir (Saku Suurhallis, Tallinnas). Eesti kaotas esimese mängu Lätile (1:3) ning samuti said vigastada nurgaründajad Karli Allik, Robert Täht ja Märt Tammearu, esimese asemel toodi meditsiinilise jokkerina koondise juurde Stefan Kaibald.Märt Roosna. KOGU TÕDE MÄNGUST | Eesti mäng kärises nurgaründajate pealt, Keele uljas ennustus läkski täide Delfi, 01.09.2021.Madis Kalvet. Eesti võrkpallikoondis sai vigastud Karli Alliku asemele EM-ile tuua jokkerina uue mängija Delfi, 03.09.2021. Järgmine mäng Slovakkia vastu võideti (3:2), kuid kaotati ka Saksamaale (0:3), Horvaatiale (2:3) ja Prantsusmaale (0:3), mis andis alagrupis viimase (kuuenda) koha ning üldarvestuses 21. koha.Eesti EM-finaalturniir lõppes kindla kaotusega Prantsusmaale ERR, 09.09.2021. Jaanuaris 2022 teatati, et peatreener Énard enam selles ametis ei jätka.Märt Roosna. Otsus küps. Eesti võrkpallikoondis saab Énardi asemel uue juhendaja, taas välismaalt Delfi, 06.01.2022.

Kuuendat korda EM-finaalturniiril (2022–2023)
pisi|Eesti võrkpallikoondis 2022. aasta kevadel
pisi|150px|vasakul|Alar Rikberg on Eesti võrkpallikoondise peatreener alates 2023. aastast
2022. aastal sai koondise peatreeneriks itaallane Fabio Soli.Meeste võrkpallikoondise uueks peatreeneriks sai itaallane Fabio Soli ERR, 10.01.2022. 2022. aasta Euroopa Kuldliiga alagrupiturniiril saadi nelja võidu ja kahe kaotusega teine koht ning jäädi finaalturniirilt välja.Võrkpallikoondise kohtumine Tšehhiga jääb koroonaviiruse tõttu ära ERR, 10.06.2022. Augustis toimus 2023. aasta EM-i valikturniir, kus Eesti sai kahe võidu ja kahe kaotusega alagrupis teise koha ning tagas kuuendat korda pääsu EM-finaalturniirile.Eesti võrkpallikoondis ei võitnud Belgia vastu geimigi, kuid pääses EM-ile ERR, 17.08.2022. 2023. aasta alguses teatati Soli lahkumisest koondise peatreeneri positsioonilt, kuna Itaalia meistriliiga kehtestas reegli, et sealsed peatreenerid ei tohi paralleelselt tegutseda rahvuskoondise peatreenerina.Meeste võrkpallikoondise peatreener lahkub ametist ERR, 27.01.2023.

2023. aastal sai koondise peatreeneriks koondise pikaajaline (18. aastat koondise juures olnud) statistik ja abitreener Alar Rikberg.Meeste võrkpallikoondis saab eestlasest peatreeneri ERR, 07.03.2023. Suve esimeses pooles osaleti Euroopa Kuldliigas, kus oma alagrupis saadi kolme võidu ja kolme kaotusega kolmas koht ning final four turniirile taas ei pääsetud.Meeste võrkpallikoondis jäi taas Soomele alla ERR, 17.06.2023. Suve teises pooles osaleti EM-finaalturniiril. Alagrupiturniiril võideti Šveitsi (3:2) ning kaotati Saksamaale (0:3), Itaaliale (0:3), Serbiale (0:3) ja Belgiale (1:3), millega jäädi alagrupis viiendale (eelviimasele kohale) ning play-offi ei pääsetud. Kokkuvõttes andis see Eestile 24 koondise konkurentsis 20. koha.Eesti võrkpallikoondis kaotas EM-il Belgiale ja langes konkurentsist ERR, 05.09.2023.

2026. aasta Euroopa meistrivõistluste tsükkel (2024–2026)
2024. aastal muudeti Euroopa Kuldliiga alagrupiturniiri. Kõik 12 võrkpallikoondist olid ühes alagrupis ning kohad alagrupis mängiti välja miniturniiridega, kust neli paremad pääsesid final four turniirile. Eesti lõpetas alagrupis nelja võidu ja kahe kaotusega neljandana ning kvalifitseerus final four turniirile.Eesti pani Luksemburgi kindlalt paika ja pääses finaalturniirile ERR, 02.06.2024. Poolfinaalis kaotati 2:3 Horvaatiale.Eesti pidi otsustavas geimis Horvaatia paremust tunnistama ERR, 15.06.2024. Kolmanda koha mängus ei suudetud kolme matšpalli realiseerida ja kaotati 2:3 Tšehhile ning saadi kokkuvõttes neljas koht.Kolm matšpalli raisanud Eesti kaotas Kuldliiga pronksimängus Tšehhile ERR, 16.06.2024. Suve teises pooles toimusid esimesed mängud 2026-EM valikturniiril, kus Eesti võitis Iisraeli ja Horvaatiat.Eesti võrkpallikoondis alustas EM-pileti jahti kohustusliku võiduga ERR, 17.08.2024.Rikberg: see oli see Eesti koondis, keda kogu Eestimaa tahab näha ERR, 24.08.2024.

2025. aastal otsustas EVF rahalistel kaalutlustel Euroopa Liigas esinduskoondisi mitte välja panna.Märt Roosna. Eesti koondistel pole turniiridel osalemiseks raha. Renee Teppan: see on katastroof Delfi, 21.11.2024. Koondis kogunes suve teises pooles 2026-EM valikturniiriks valmistumiseks, kus võideti Horvaatiat ja kaotati Iisraelile, millest piisas alagrupi võitmiseks ja EM-finaalturniirile kvalifitseerumiseks.Ken Thor Aabrams. Eesti võrkpallikoondises on eesoleval suvel mitu olulist puudujat Delfi, 05.05.2025.Gunnar Leheste. DELFI OSIJEKIS | EM-ile pääsenud võrkpallikoondis poolel teel hobuseid vahetama ei hakka. Kuidas käib MM-ile kvalifitseerumine? Delfi, 14.08.2025.Gunnar Leheste. BLOGI STRUMICAST | Eesti võrkpallikoondis lõpetas EM-valiksarja tühjade tribüünide ees otsustava geimi kaotusega Iisraelile Delfi, 16.08.2025.

2025. aasta novembris teatas CEV, et Euroopa meistrivõistluste finaalturniirile pääsemiseks ei korraldata eraldi valikturniire ning koondised, kes Maailmaliigas ei osale, saavad finaalturniirile pääsme kindlustada Euroopa Liiga kaudu. Lisaks on võimalik Euroopa meistrivõistluste finaalturniirile kvalifitseeruda eelmiste Euroopa meistrivõistluste tulemuste, maailma edetabeli, korraldajariigi staatuse ning Maailmaliiga kaudu.Federico Ferraro. Revamped European League to provide pathway to qualify for EuroVolley 2028 CEV, 12.11.2025.

Peatreenerid

PeatreenerTööaastaderinevad treenerid1991–1996 Laimons Raudsepp1996–2000 Andres Toode2000–2001 Andres Skuin2001–2003 Pasi Sakari Rautio2003–2004 Avo Keel2004–2014 Gheorghe Creţu2014–2019 Cédric Énard2020–2021 Fabio Soli2022 Alar Rikberg2023–

Tulemused
Euroopa meistrivõistlused
Euroopa meistrivõistluste tulemusedKvalifikatsioonAastaRingKoht 1993 Ei kvalifitseerunud211 2001 Ei kvalifitseerunud642 2003660 2005615 2007844 2009 Alagrupp 14. koht 3 0 3 2 9651 2011 play-off 12. koht 4 1 3 3 9862 2013 Ei kvalifitseerunud624 2015 play-off 11. koht 4 1 3 6 9862 2017 Alagrupp 13. koht 3 0 3 4 9853 2019 Alagrupp 24. koht 5 0 5 2 15440  2021 Alagrupp 21. koht 5 1 4 6 14 Korraldaja  2023 Alagrupp 20. koht 5 1 4 4 14 4 2 2  2026 4 31Kokku70 Tiitlit294252779764927

Maailmaliiga ja Rahvuste liiga
Maailmaliiga tulemusedAastaRingKoht 2017 Final four (Grupp 3)   8 7 1 22 7Kokku10 Tiitlit871227
Alates 2018. aastast asendati Maailmaliiga Rahvuste liigaga.FIVB drastically changes format for 2018 World League and Grand Prix - World of Volley, 19.06.2017

Challenger Cup
Challenger Cupi tulemusedAastaRingKoht  2018 Kohamängud 3. koht 4 2 2 7 7Kokku10 Tiitlit42277

Euroopa Liiga
Euroopa Liiga tulemusedAastaRingKoht 2005 Alagrupp 8. koht 12 2 10 13 33 2006 Alagrupp 8. koht 12 1 11 7 34 2015 Final four 4. koht 12 10 2 30 13 2016 Final four Võitja 8 8 0 24 7  2018 Final four Võitja 8 7 1 21 6  2019 Final four 4. koht 8 2 6 9 22 2021 Final four 3. koht 8 7 1 23 7 2022 Alagrupp 5. koht 6 4 2 13 10 2023 Alagrupp 8. koht 6 3 3 11 11 2024Final four4. koht84417152026Kokku102 Tiitlit884840168158

Koondis
Mängijad
Järgnevad mängijad esindasid Eestit 2025. aastal 2026-EM valikturniiril.Andres Vaher: ANALÜÜS ja GALERII | Olulise vollenädala ootel! Kust Eesti koondise king valusalt pigistab ja millega võib rahul olla? Õhtuleht, 09.08.2025.
NrNimiKlubiSünnikuupäev ja vanusPikkusKaalLöökBlokkPositsioon 2  Renet Vanker   Galati Arcada    195  78  345  325  Sidemängija 3  Karli Allik   ABBA Pineto Volley    192  82  340  325  Nurgaründaja 7  Renee Teppan   SCM Zalau   197  89  352  337  Diagonaalründaja 8 Märt Tammearu   Hokkaido Voreas    198  84  352  330  Nurgaründaja 9  Robert Täht   Al Jazira    192  84  352  330  Nurgaründaja 10  Silver Maar   Selver x TalTech    185  74  305  295  Libero 14  Cris Karlis Lepp   Barrus Võru    187    320  300  Libero 16  Robert Viiber   Narbonne Centurion    204  96  345  324  Sidemängija 18  Alex Saaremaa   Chaumont Volley-Ball 52    208  95  362  350  Keskblokeerija 19  Andri Aganits   Selver x TalTech    207  96  350  340  Keskblokeerija 24  Albert Hurt   SCM Zalau    190  82  347  325  Nurgaründaja 25  Valentin Kordas      191  80  346  325  Nurgaründaja 28  Timo Lõhmus   Galati Arcada    188  85  355  330  Diagonaalründaja 30  Marx Aru   Bigbank Tartu    203  80  330  320  Keskblokeerija

Hiljutised koondislased
Järgnevad mängijad on olnud koondises viimase aasta jooksul (2025. aasta seisuga):Eesti meeste rahvuskoondis 2024 Eesti Võrkpalli Liit (vaadatud 18.08.2024).Meeste koondis oli viimases kontrollmängus Lätist kindlalt üle Eesti Võrkpalli Liit, 10.08.2024.
Nr.NimiKlubiSünnikuupäev ja vanusPikkusKaalLöökBlokkPositsioon 1  Henri Treial   Barrus Võru    202  96  345  322  Keskblokeerija 12  Alari Saar   Pärnu VK   177    305  270  Libero 15  Tristan Täht   Pärnu VK    185   325  315  Nurgaründaja 22  Markkus Keel   FHN-Xilasedici VK    193  95  340  325  Sidemängija  23  Aleksander Eerma   Bigbank Tartu    193  80  335  310  Sidemängija  26  Kevin Saar   Napoli Gaia Energy    191  82  350  330  Nurgaründaja 27  Markus Uuskari   Pärnu VK    197    344  320  Diagonaalründaja 32  Mihkel Varblane   Selver x TalTech    200  84  345  334  Keskblokeerija

Personal
Eesti võrkpallikoondise personal 2025. aastal 2026-EM valikturniiril.Rahvusmeeskond alistas Horvaatia ja pääses 8. korda EM-ile! Eesti Võrkpalli Liit, 13.08.2025.

AmetNimiPeatreener Alar RikbergAbitreener Avo Keel Lauris IecelnieksÜKE-treener Ott-Erik KalmusStatistik Karlo-Remy KallendFüsioterapeut Mark Leinfeld Gardo MarusteMänedžer Robin Ristmäe

Rekordkoondislased
NimiHooajadMängeKert Toobal2001–2019308Ardo Kreek2004–2021244Oliver Venno2008–210Andri Aganits2013–205Rait Rikberg2002–2021183Renee Teppan2014–182Argo Meresaar2001–2013175Robert Täht2013–172Keith Pupart2004–2016170Raimo Pajusalu2000–2014160Tabel seisuga 16. august 2025.Mängud koondises (mehed). Eesti Võrkpalli Liit.Mängijad rasvases kirjas on klubitasandil tegevad.

Eesti võrkpallikoondises on (seisuga 24.08.2024) pärast Eesti Vabariigi taasiseseisvumist mänginud 110 mängijat. Vähemalt 100. mängus on osalenud 22 koondislast, vähemalt 50. mängus 43 koondislast. Vähem kui kümnes kohtumises on osalenud 27 koondislast.

Janis Sirelpuu (154 koondisemängu) jõudis 2006. aastal esimese eestlasena saja koondisemänguni.
Rekordinternatsionaal Kert Toobal (308 koondisemängu) on seda tiitlit hoidnud enda käes aastast 2011.Märt Roosna. Asko Esnal parim saldo, Kert Toobal hoiab rekordit Õhtuleht, 09.09.2011. Ta oli Eesti koondises pikaaegne sidemängija ja kapten.Kert Toobali ja Rait Rikbergi lahkumismäng: vanameistrid tulevad koos sõpradega Eesti U17 koondise vastu viimast korda väljakule Eesti Võrkpalli Liit, 18.05.2023.
Ardo Kreek (244 koondisemängu) ja Oliver Venno (210 koondisemängu) on mõlemad esindanud Eestit enim (mõlemad kuuel korral) Euroopa meistrivõistluste finaalturniiril.

Tunnustus
Võrkpallikoondis valiti 2010. aastal Eesti aasta võistkonnaks.

 Tulemused noorteklassis 
Eesti kuni 21-aastaste noormeeste koondis lõpetas 2013. aastal Bulgaaria pealinnas Sofias toimunud maailmameistrivõistluste valikturniiri täisedu nelja võiduga ja jõudis augusti lõpus toimuvale finaalturniirile. Alistati Rumeenia (3:2), Bulgaaria (3:2), Saksamaa (3:0), Iisrael (3:0). MM-finaalturniiril Türgis saadi 3 võitu ja 2 kaotust ning saavutati sellega 20 koondise hulgas 17. koht.Eesti U-21 noormeeste võrkpallikoondis alistas viimases kohtumises Venetsueela ERR arhiiv, 31.08.2013.
 Koosseisu kuulusid: Andri Aganits, Karel Ellermaa, Helger Hääl, Helar Jalg, Ronald Järv, Kaur Koiduste, Taavet Leppik, Denis Losnikov, Karlis Mesila, Kevin Soo, Robert Täht, Hardi Talv, Renee Teppan, Keiro Vantsi. Peatreener oli Urmas Tali.

Eesti meeskond pääses 1999. aastal Tais toimunud juunioride MM-i finaalturniirile. Valikturniiril edestati Soomet, Tšehhit ja Saksamaad. Finaalturniiril võideti avamängus Taid (3:1), kuid kaotati Aasia meistrile Iraanile (0:3) ja edasipääsu otsustanud kohtumises eduseisust tugevale Poola meeskonnale (1:3). Jagama jäädi 16. meeskonna konkurentsis 13.–16. kohta.
 Koosseisu kuulusid: Pavel Kružajev, Priit Luik, Argo Meresaar, Jarmo Neuhaus, Kert Toobal, Jaanus Nõmmsalu, Kristjan Õuekallas, Raimo Pajusalu, Mait Pärg, Veiko Soll, Rivo Vesik, Rain Värton, Mihkel Roosme. Peatreener Villi Vantsi, abitreener Oleg Lazarev.10. MEESJUUNIORIDE (U-21) MAAILMAMEISTRIVÕISTLUSED Sporditulemused (vaadatud 01.05.2024).

Viited

Välislingid
 Eesti Võrkpalli Liidu koduleht
 Profiil fivb.org

Kategooria:Eesti võrkpall
Võrkpall
Kategooria:Võrkpallikoondised